หลังฉีดยาคุมรอบเดือนไม่มา4เดือนหลังจากนั้นรอบเดือนมา 1เดือนมา2ครั้ง ครั้งที่2นี้เลือดออกมาแบบไม่หยุดเลยค่ะ ตอนนี้ก็จะครบเดือนแล้วเลือดก็ยังออกอีกค่ะ มันอันตรายไหม
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือนนั้น มักทำให้เกิดเลือดออกกะปริดกะปรอย หรืออาจทำให้ประจำเดือนมาปริมาณมาก มานานกว่าปกติ และส่วนใหญ่เมื่อฉีดต่อเนื่องไปซักระยะ ประจำเดือนมักจะขาดหายไปดังนั้น หากยังฉีดยาคุมกำเนิดอยู่ และเกิดมีเลือดออกมาทุกวัน ก็อาจเกิดจากผลข้างเคียงของยาฉีดได้ อย่างไรก็ตาม การมีเลือดออกทุกวัน จะส่งผลทำให้เกิดภาวะโลหิตจางตามมา ดังนั้น แนะนำควรไปพบสูติ-นรีแพทย์เพื่อพิจารณาให้ยาฮอร์โมนเอสโตรเจนเสริมเพื่อให้เลือดหยุดไหล และไม่ควรฉีดยาคุมกำเนิดเข็มต่อไป โดยควรเปลี่ยนมาทานยาคุมกำเนิดแทนแต่หากเลิกฉีดยาคุมกำเนิดไปแล้ว เลือดที่ออกมาทุกวัน อาจเกิดจากสาเหตุอื่นๆ เช่น มีการตั้งครรภ์แล้วมีภาวะแท้งเกิดขึ้น มีมดลูกอักเสบ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น ซึ่งในกรณีนี้ ก็ควรไปพบสูติ-นรีแพทย์เพื่อตรวจหาสาเหตุค่ะ